CELEX: 62017CN0679
Language: et
Date: 2017-12-04 00:00:00
Title: Kohtuasi C-679/17: Eelotsusetaotlus, mille on esitanud Hof van beroep Antwerpen (Belgia) 4. detsembril 2017 – Vlaamse Gewest, esindaja: Flandria valitsus Flandria majandus-, rahandus ja energiaministri isikus ja Vlaamse Gewest, esindaja: Flandria valitsus Flandria keskkonna-, loodus- ja põllumajandusministri isikus versus Johannes Huijbrechts

12.3.2018   
            
            
               ET
            
            
               Euroopa Liidu Teataja
            
            
               C 94/6
            
         Eelotsusetaotlus, mille on esitanud Hof van beroep Antwerpen (Belgia) 4. detsembril 2017 – Vlaamse Gewest, esindaja: Flandria valitsus Flandria majandus-, rahandus ja energiaministri isikus ja Vlaamse Gewest, esindaja: Flandria valitsus Flandria keskkonna-, loodus- ja põllumajandusministri isikus versus Johannes Huijbrechts
   (Kohtuasi C-679/17)
   (2018/C 094/07)
   Kohtumenetluse keel: hollandi
   
      Eelotsusetaotluse esitanud kohus
   
   Hof van beroep Antwerpen
   
      Põhikohtuasja pooled
   
   
      Apellatsioonkaebuse esitajad: Vlaamse Gewest (Flandria piirkond), esindaja: Flandria valitsus Flandria majandus-, rahandus ja energiaministri isikus ja Vlaamse Gewest (Flandria piirkond), esindaja: Flandria valitsus Flandria keskkonna-, loodus- ja põllumajandusministri isikus
   
      Vastustaja apellatsioonimenetluses: Johannes Huijbrechts
   
      Eelotsuse küsimused
   
   
               1.
            
            
               Kas tegemist on Euroopa Liidu toimimise lepingu artikli 63 kohase kapitali vaba liikumise õiguse rikkumisega, kui välisriigis asuva ja jätkusuutlikul viisil majandatava metsakinnistu pärijat ei vabastata kõnealuselt metsakinnistult pärandimaksu tasumise kohustusest Flandria piirkonna pärandimaksu seadustiku (Vlaams wetboek der successierechten (WS)) artikli 55quater (nüüd Flandria maksuseadustiku (Vlaamse Codex Fiscaliteit (CF)) artikkel 2.7.6.0.3) alusel, samal ajal kui Belgias asuva ja jätkusuutlikul viisil majandatava metsakinnistu pärija vabastatakse selliselt metsakinnistult pärandimaksu tasumise kohustusest WS artikli 55quater (nüüd CF artikkel 2.7.6.0.3) alusel?
            
         
               2.
            
            
               Kas Flandria metsapiirkonna huvi WS artikli 55quater (nüüd CF artikkel 2.7.6.0.3) tähenduses kujutab endast ülekaalukat üldist huvi, millega on põhjendatud kord, mis näeb pärandimaksust vabastamise ette üksnes Flandrias asuvate ja jätkusuutlikul viisil majandavate metsakinnistute puhul?